
2026 m. vasario 13 d. įsakymu Nr. V3-33(1.6.)
ŠIAULIŲ LOPŠELIO-DARŽELIO ,,BITĖ“ 
VAIKŲ APŽIŪROS DĖL ASMENS HIGIENOS TVARKOS APRAŠAS

I SKYRIUS

BENDROSIOS NUOSTATOS


1. Šiaulių lopšelio-darželio ,,Bitė“ (toliau – lopšelis-darželis) vaikų apžiūros dėl asmens higienos tvarkos aprašas (toliau – Aprašas) nustato vaikų apžiūros dėl asmens higienos tvarką lopšelyje-darželyje.

2. Aprašas parengtas vadovaujantis:


2.1. Lietuvos higienos norma HN-75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai “;


2.2. Visuomenės sveikatos priežiūros organizavimo mokykloje tvarkos aprašu, patvirtintu Lietuvos Respublikos sveikatos apsaugos ministro ir Lietuvos Respublikos švietimo, mokslo ir sporto ministro įsakymu;

2.3. Užkrečiamųjų ligų profilaktikos ir kontrolės centro Vilniaus universiteto Medicinos fakulteto infekcinių ligų, dermatovenerologijos ir mikrobiologijos klinikos metodinėmis rekomendacijomis „Niežų epidemiologija, klinika, profilaktika“ ir „Pedikuliozės epidemiologinė priežiūra ir kontrolė“.
II SKYRIUS

VAIKŲ APŽIŪRA DĖL ASMENS HIGIENOS, PEDIKULIOZĖS IR NIEŽŲ

3. Į Ikimokyklinio ir Priešmokyklinio ugdymo sutartis įtraukiamas punktas, kuriame numatoma, kad tėvai (kiti teisėti vaiko atstovai) leidžia, esant būtinumui, organizuoti vaiko apžiūras dėl asmens higienos.


4. Lopšelyje-darželyje įgyvendinamas pedikuliozės išplitimo profilaktikos veiksmų planas (1 priedas).

5. Visuomenės sveikatos specialistas, vykdantis sveikatos priežiūrą mokykloje (toliau – Specialistas) profilaktinį vaikų tikrinimą dėl pedikuliozės ir asmens higienos organizuoja pagal epidemiologines reikmes. Tikrinimo rezultatai aptariami su mokytojais ir su tėvais (kitais teisėtais vaiko atstovais).

6. Mokytojai ar kiti darbuotojai, įtarę, kad vaikas gali turėti utėlių, nedelsiant informuoja  Specialistą, kuris atlieka patikrinimą. Patikrinimą atliekantis Specialistas turi elgtis korektiškai, vaikas neturi jaustis kaltas dėl įvykio.

7. Vaikas, kuriam rasta utėlių, neturi būti tuojau pat atskirtas nuo kitų vaikų, jis grupėje lieka, kol tėvai (kiti teisėti vaiko atstovai) jį pasiima.

8. Vaiko, kuriam rasta utėlių, tėvai (kiti teisėti vaiko atstovai) informuojami nedelsiant.


9. Grupės, kurioje buvo nustatytas utėlėtumo atvejis, tėvams išdalinami laiškai, kuriais rekomenduojama patikrinti savo vaikų galvas dėl galimo užsikrėtimo utėlėmis bei suteikiama informacija apie utėlėtumo profilaktiką (2 priedas).

10. Vaikas į lopšelį-darželį sugrįžta, kai utėlės išnaikinamos, t. y. nerandama nei utėlių, nei glindų. 

11. Esant niežų susirgimui, vaikas į lopšelį-darželį gali sugrįžti po taikyto gydymo, visiškai pasveikęs.

12. Pokalbiai su vaikais ir  tėvais turi būti korektiški, konfidencialūs.


13. Už vaikų ugdymą ir priežiūrą atsakingi mokytojai ir jų padėjėjai turi užtikrinti, kad vaikai nesidalintų asmeninėmis šukomis, plaukų šepečiais, kitais galvos priežiūros reikmenimis, asmeniniais galvos apdangalais ir (ar) drabužiais. Vaikų asmens higienos reikmenys laikomi vaikų rūbų spintelėse arba prausykloje tam skirtoje vietoje.

III SKYRIUS

BAIGIAMOSIOS NUOSTATOS


14. Su Aprašu supažindinami lopšelio-darželio darbuotojai ir tėvai (kiti teisėti vaiko atstovai).

15. Aprašas skelbiamas elektroniniame dienyne „Mūsų darželis“ ir lopšelio-darželio internetinėje svetainėje. 

______________________________






Šiaulių lopšelio-darželio „Bitė“ 







vaikų apžiūros dėl asmens higienos tvarkos aprašo







1 priedas

PEDIKULIOZĖS IŠPLITIMO PROFILAKTIKOS VEIKSMŲ PLANAS


1. Periodinis ugdytinių mokymas kaip apsisaugoti nuo užkrėtimo utėlėmis/niežais.


2. Mokomosios medžiagos pateikimas (atmintinės, informaciniai lapeliai ir pan.) ugdytinių tėvams (kitiems teisėtiems vaiko atstovams).


3. Mokytojai organizuoja kasmetinį aptarimą su tėvais (kitais teisėtais vaiko atstovais), kaip elgiamasi esant pedikuliozės ar niežų atvejams grupėje.
_______________________







Šiaulių lopšelio-darželio ,,Bitė“







vaikų apžiūros dėl asmens higienos tvarkos aprašo






2 priedas

LAIŠKAS TĖVAMS 

Gerbiami tėveliai (kiti teisėti vaiko atstovai),

Taip jau atsitiko, kad grupėje, kurią lanko Jūsų vaikas, kai kurie vaikai apsikrėtė utėlėmis.

Gali būti, kad nuo utėlėtų vaikų apsikrėtė ir Jūsų vaikas.


Tačiau tai dar nereiškia, kad Jūsų namuose nesilaikoma higienos reikalavimų. Net kasdieninis galvos plovimas neapsaugo nuo užsikrėtimo utėlėmis. Utėlės nemoka skraidyti ar šokinėti. Dažniausiai utelėmis užsikrečiama tiesioginio sąlyčio su utėlėtais žmonėmis metu (iš galvos į galvą), rečiau – keičiantis drabužiais, patalyne, šukomis, šepečiais, naudojantis bendra lova, rankšluosčiais, pagalvėmis. 

Darželio administracija prašo padėti sustabdyti utėlių plitimą. Geriausias būdas kovoti su utėlėmis – reguliariai tikrinti vaiko galvą. Įdėmiai perskaitykite šias rekomendacijas net ir tuo atveju, jei Jūsų vaikas nėra užsikrėtęs utėlėmis. 


Jei radote utėlių vaiko galvoje, būtinai informuokite lopšelį-darželį ar kitą įstaigą, kurioje lankosi kiti Jūsų vaikai. Taip pat reikia informuoti ir Jūsų vaiko draugų tėvus ar globėjus. Tai yra vienas iš efektyviausių būdų apsaugoti kitus ir užkirsti kelią pedikuliozės (utėlėtumo) plitimui.


Jei iškilo klausimų, galite skambinti telefonu: (8 41) 55 27 44), rašyti el. p. logopedinisdarzelis@splius.lt.

Ačiū už bendradarbiavimą!
